Game of Thrones (2. tuotantokausi)

Yhdysvaltalaisen televisiosarjan Game of Thronesin toinen tuotantokausi alkoi Yhdysvalloissa HBO-kanavalla 1. huhtikuuta 2012 ja päättyi 3. kesäkuuta 2012. Kausi sisältää ensimmäisen tuotantokauden tavoin kymmenen 60 minuutin pituista jaksoa. Kausi perustuu George R. R. Martinin Tulen ja jään laulu -kirjasarjan toiseen teokseen Kuninkaiden koitos.

 Tuotanto 
pienoiskuva|Dubrovnikin muurein ympäröity kaupunki toimi Kuninkaansataman kuvaussijaintina toista kautta varten.
HBO tilasi sarjan toisen tuotantokauden 19. huhtikuuta 2011, kaksi päivää ensimmäisen kauden alettua. Kauden kuvaukset kestivät yhteensä 106 päivää. Suurimman osan ajasta sarjaa kuvasi kaksi kuvausryhmää eri sijainneissa. Toista kautta varten kuvaukset siirrettiin Maltalta Kroatian Dubrovnikiin, jossa kuvattiin pääasiassa Kuninkaansataman sijoittuvia kohtauksia. Kohtaukset, jotka sijoittuivat Muurista pohjoiseen, kuvattiin Islannissa Vatnajökull-jäätiköllä marraskuussa 2011.

Muita kohtauksia kuvattiin muun muassa Pohjois-Irlannissa, myös studioilla. Rautasaarille sijoittuvat kohtaukset kuvattiin Pohjois-Irlannissa Ballintoyn satamassa ja Lohikäärmekiven ulkokohtaukset Downhill Beach -rannalla.<ref name="Renfro">{{Kirjaviite | Tekijä = Renfro, Kim | Nimeke = Game of Thrones: Koko historia | Vuosi = 2019 | Suomentaja = Jänis Louhivuori | Selite = The Unofficial Guide to Game of Thrones | Julkaisija = Minerva Kustannus Oy | Sivut = 88–90 | Isbn = 978-952-312-913-9}}</ref> Renly Baratheonin leiripaikka Myrskymailla kuvattiin Larrybanen louhoksella lähellä Ballintoyn satamaa, ja Renlyn ja Stannisin neuvottelu kuvattiin Murloughin kallioilla.

Kasvanut tarina ja suurempi budjetti toivat toisella tuotantokaudella sarjaan mukaan paljon uusia tapahtumapaikkoja, kuten Harrenhallin, Lohikäärmekiven ja Muurin pohjoispuolen. Kausi alkaa Kuninkaansatamaan sijoittuvalla kohtauksella, jossa juhlitaan kuningas Joffrey Baratheonin syntymäpäivää. Alun perin kausi oli määrä käynnistää Kuninkaiden koitos -kirjan tavoin kohtauksella, jossa Lohikäärmekivellä poltetaan Seitsemän jumalan patsaita.Ahlroth & Pohjola 2018, s. 48

 Mustavirta-jakso 
Toinen tuotantokausi sai 15 prosenttia ensimmäistä kautta suuremman budjetin, sillä se se sisältää suuren taistelukohtauksen jaksossa ”Mustavirta”. Siitä tuli sarjan ensimmäinen kokonaan kuvattu taistelukohtaus, sillä ensimmäisellä kaudella taistelujen kuvaamista oli budjettisyistä vältetty. Showrunner D. B. Weissin mukaan Game of Thrones olisi pettänyt katsojien odotukset, jos viiden kuninkaan sodan tärkeintä taistelua ei olisi näytetty. Taistelun mittasuhteita täytyi kuitenkin huomattavasti pienentää Kuninkaiden koitos -romaanista. Rajallisen budjetin lisäksi tuotantoa vaikeutti aikataulu, sillä jakson kuvaamiseen oli käytössä alle kuukausi.Hibberd 2020, s. 94–96 Lisäksi alkuperäinen ohjaaja jouduttiin vaihtamaan Neil Marshalliin vain kaksi viikkoa ennen kuvauksia.Ahlroth & Pohjola 2018, s. 61 Tarinassa taistelukohtaus sijoittuu Mustavirta-nimiselle lahdelle, mutta todellisuudessa lahti ja suurin osa laivoista luotiin erikoistehosteilla. Lavasteeksi rakennettiin vain yksi laiva, jota lopulta käytettiin esittämään myös kaikkia muita aluksia seuraavilla tuotantokausilla.Hibberd 2020, s. 97–99

 Näyttelijät 

Toisen tuotantokauden näyttelijävalinnat aloitettiin toukokuussa 2011.

 Päärooleissa 
Roolistaan Emmyn ja Golden Globen voittanut Peter Dinklage jatkaa Tyrion Lannisterina, joka toimii nyt Kuninkaan Kourana isänsä Tywinin (Charles Dance) sijasta. Lena Headey jatkaa Tyrionin siskon Cersein roolissa, joka on Seitsemän kuningaskunnan hallitseva kuningatar. Nikolaj Coster-Waldau esittää Cersein kaksoisveljeä Jaime Lannisteria, joka on pohjoisen kuninkaan Robb Starkin (Richard Madden) vankina Vuolasvirroilla. Michelle Fairley näyttelee Robbin äitiä Catelyn Starkia. Emilia Clarke näyttelee Daenerys Targaryenia, joka saapuu Qarthiin lohikäärmeineen. Iain Glen on Daenerysin mukana kulkeva Jorah Mormont. Petyr Baelishin roolissa esiintyy Aidan Gillen. Kit Harington näyttelee Jon Nietosta, joka on lähtenyt Yövartion kanssa etsimään setäänsä Muurin pohjoispuolelta. Isaac Hempstead-Wright esittää Bran Starkia, joka johtaa Talvivaaraa Robbin ollessa sodassa. Hänen siskoaan Arya Starkia esittää Maisie Williams. Sophie Turner näyttelee Sansa Starkia, joka on kihlattu kuningas Joffreylle (Jack Gleeson). Joffreyn henkivartijaa Sandor Cleganea näyttelee Rory McCann. Alfie Allen esittää Theon Greyjoyta, jonka Robb lähettää kotiinsa Rautasaarille.

Uusia päähahmoja sarjassa ovat Stephen Dillanen esittämä Stannis Baratheon, joka julistaa itsensä kuninkaaksi; Liam Cunningham esittää hänen neuvonantajaansa Davos Merenvertoa. Cunningham on paljastanut hakeneensa Jorah Mormontin roolia ensimmäiseltä tuotantokauden roolitusvaiheessa.Hibberd 2020, s. 79 Carice van Houten näyttelee Stannisin mukana matkaavaa Melisandrea. John Bradley esittää pelkurimaista Yövartion jäsentä Samwell Tarlya ja James Cosmo Yövartion ylikomentajaa Jeor Mormontia. Natalie Dormer näyttelee Renlyn uutta vaimoa Margaery Tyrelliä. Jerome Flynn esittää Kuninkaansataman kaupunginkaartin uutta komentajaa Bronnia. Conleth Hill esittää eunukki-Varysta ja Sibel Kekilli Tyrionin rakastajaa Shaeta.

 Uudet roolit 

 Tulen ja jään laulu -kirjasarjan suuren henkilömäärän vuoksi sarjan tuottajien täytyi täyttää monta pientä roolia. George R. R. Martin arvioi sarjan toisen tuotantokauden olleen televisiohistorian suurin.

Jakso 1 

Jakso 2  

Jakso 3  

Jakso 4  

Jakso 5 

Jakso 6  

Jakso 8  

Jaksot
 Pohjoinen muistaa (The North Remembers)

 Yön maat (The Night Lands)

 Mikä kuollutta on, ei koskaan kuole (What Is Dead May Never Die)

 Luupuutarha (Garden of Bones)

 Harrenhallin aave (The Ghost of Harrenhal)

 Niin vanhat kuin uudet jumalat (The Old Gods and the New)

 Kunniaton mies (A Man Without Honor)

 Talvivaaran prinssi (The Prince of Winterfell) 

 Mustavirta (Blackwater)

 Kaikkien on kuoltava (Valar Morghulis)

VastaanottoGame of Thronesin toinen tuotantokausi toi sarjalle kolme TCA-ehdokkuutta, joista se voitti "Vuoden televisio-ohjelman" palkinnon. Peter Dinklage oli ehdolla kategoriaan "Henkilökohtainen saavutus draamasarjassa", mutta hävisi palkinnon Homelandin Claire Danesille. Sarja oli myös ehdolla kategoriaan "Merkittävä saavutus draamassa", jonka voiton vei lopulta Breaking Bad''. Sarja on ehdolla 12 Primetime Emmy -palkintoon vuonna 2012. Emmy-ehdokkuuksiin lukeutuvat Peter Dinklagen "Paras miessivuosa draamasarjassa" ja "Parhaan draamasarjan" palkinto. Muita Emmy-ehdokkuuksia sarja sai muun muassa puvustuksesta ja meikistä.

Palkinnot ja ehdokkuudet

VuosiPalkintoKategoriaEhdokas/EhdokkaatTulos2012Emmy Paras draamasarja David Benioff, D. B. Weiss, George R. R. Martin, Frank Doelger, Carolyn Strauss, Guymon Casady, Vince Gerardis, Alan Taylor, Vanessa Taylor, Bernadette Caulfield * Paras miessivuosa draamasarjassa Peter Dinklage Creative Arts Emmy Paras casting draamasarjassa Nina Gold, Robert Stearne ** Art Direction yksikamera-sarja Ashleigh Jeffers, Tom McCullagh, Heather Greenlees, Frank Walsh(jaksoista ”Garden of Bones”, ”The Ghost of Harrenhal” ja ”A Man Without Honor”)   Paras puvustus televisiosarjassa Michele Clapton(jaksosta ”The Prince of Winterfell”)   Paras kampaus televisiosarjassa (jaksosta ”The Old Gods and the New”)   Paras maskeeraus televisiosarjassa (ei-proteesi) (jaksosta ”The Old Gods and the New”)   Paras maskeeraus televisiosarjassa (proteesi) (jaksosta ”Valar Morghulis”)   Paras äänileikkaus televisiosarjassa (jaksosta ”Blackwater”)   Paras leikkaus draamasarjassa (jaksosta ”Blackwater”)   Parhaat visuaaliset tehosteet televisiosarjassa (jaksosta ”Valar Morghulis”)   Merkittävä saavutus interaktiivisessa mediassa Game of Thrones Season Two – Enhanced Digital Experience TCA-palkinto Paras televisio-ohjelmaGame of Thrones  Merkittävä saavutus draamassa  rowspan=2  Henkilökohtainen saavutus draamassa Peter Dinklage 
*Emmy-palkinnot jaetaan 23. syyskuuta.
**Creative Arts Emmy -palkinnot jaetaan 15. syyskuuta.

 Lähteet 


 Viitteet

Luokka:Game of Thrones -tuotantokaudet